Wɔakyerɛw nsɛm yi wɔ Akuapem kasa mu Grace Afua Bediako yɛ Ghanani a wabene wɔ nkontabuo mu yie. Mmerɛ bi a atwa mu no, ɔbaa yi dii dwuma sono sɛ ɔpanin kɛseɛ a ɔda ɔman yi atenaeɛ a ɛhwɛ akontabuo nsɛm so (Ghana Statistical Service) ano. Mprenpren yi a merekasa yi, ɔka ɔman yi abadwakuo a wɔapaw wɔn sɛ wɔnwenenwene ɔman yi mpuntuo no ho (National Development Planning Commission). Maame Bediako kɔɔ ne ntoasoɔ sukuu wɔ Achimota Sukuu a ɛwɔ Nkran pumpuni mantam no mu. Ɛno akyire no, ɔtoaa so kɔgyee n'abɔdin krataa a ɛdi kan (First Degree) wɔ sikasɛm mu ntotoeɛ ne nkontabuo firii ɔman yi suapɔn kɛseɛ, University of Ghana mu. Ɔgyee n'abɔdin krataa a ɛdi kan yi wieɛ no, ɔde n'ani kyerɛɛ Amɛrikaman mu, sukuu bi a ɛde 'University of Pennsylvania' kɔgyee n'abɔdin krataa kɛseɛ a ɛfa 'Nnipa Akenkanakenkan ne ho Akontabuo' mu (PhD in Demography). Ansa na ɔbaapanin yi rebɛnya n'abɔdin kɛseɛ wei no, na wɔadi nkan anya abɔdin krataa a wɔfrɛ no 'diplɔma' yi bi a, ɛfa Nnipa Kenkan ho Adesua afiri Ɔman yi Suapɔn Kɛseɛ, Legon, ne fa a wɔkyerɛ Nnipa Kenkan ne ho Akontabuo mu nsɛm no.